L 262/54 Den Europæiske Unions Tidende 6.10.2009 KOMMISSIONENS BESLUTNING af 5. oktober 2009 om ophævelse af direktiv 2009/124/EF om ændring af bilag I til Europa-Parlamentets og Rådets direktiv 2002/32/EF for så vidt angår maksimalgrænseværdierne for arsen, theobromin, Datura sp., Ricinus communis L., Croton tiglium L. og Abrus precatorius L. (meddelt under nummer K(2009) 7705) (EØS-relevant tekst) (2009/738/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen (!), særlig artikel 5a, under henvisning til Europa-Parlamentets og Rådets direktiv 2002/32/EF af 7. maj 2002 om uønskede stoffer i foder- stoffer (?), særlig artikel 11, stk. 3, og ud fra følgende betragtninger: (1) — I henhold til artikel 8 i direktiv 2002/32/EF har foran- staltninger, der tilpasser bilag I til direktivet, til formål at ændre ikke-væsentlige bestemmelser i direktivet, og de skal derfor vedtages efter forskriftsproceduren med kontrol, jf. direktivets artikel 11, stk. 3. (2) I henhold til artikel 5a i afgørelse 1999/468/EF skal udkastet til foranstaltninger straks forelægges for Europa-Parlamentet og Rådet til kontrol, og de har en frist på tre måneder regnet fra udkastets forelæggelse til at foretage denne kontrol. (3) — Udkastet til Kommissionens direktiv om ændring af bilag I til Europa-Parlamentets og Rådets direktiv 2002/32/EF for så vidt angår maksimalgrænseværdierne for arsen, theobromin, Datura sp., Ricinus communis L., Croton tiglium L. og Abrus precatorius L. blev forelagt for Europa-Parlamentet og Rådet den 28. juli 2009. (4) — Kommissionens direktiv 2009/124/EF af 25. september 2009 om ændring af bilag I til Europa-Parlamentets og Rådets direktiv 2002/32/EF for så vidt angår maksimal- grænseværdierne for arsen, theobromin, Datura sp., Ricinus communis L., Croton tiglium L. og Abrus precatorius L. (') blev ved en fejl vedtaget inden udløbet af fristen for kontrol. (5) — Direktiv 2009/124/EF bør derfor straks ophæves — VEDTAGET FØLGENDE BESLUTNING: Artikel 1 Direktiv 2009/124/EF ophæves. Artikel 2 Denne beslutning er rettet til medlemsstaterne. Udfærdiget i Bruxelles, den 5. oktober 2009. På Kommissionens vegne Androulla VASSILIOU Medlem af Kommissionen (1) EFT L 184 af 17.7.1999, s. 23. (?) EFT L 140 af 30.5.2002, s. 10. () EUT L 254 af 26.9.2009, s. 100.